
Dumnezeul indurării, 
Sfânt Izvor de pace, 
harul veşnic al iertării, 
iarăşi să mă-mbrace. 
Ca să pot 'nălţa curată, 
ruga mea în lacrimi, 
să nu fie-mpiedicată, 
de păcat şi patimi! 

Mâini curate totdeauna 
să ridic spre Tine, 
nentinate de minciuna, 
care-adesea vine. 
Căci in firea mea de humă 
zace viclenie, 
biruieşte-o Tu şi du-mă 
Zilnic spre vecie! 

Iar cu dragii mei din casă 
să trăiesc în jarul 
dragostei pe care-l lasă 
totdeauna harul. 

Ca aripa rugii mele 
să-şi poarte dorinţa, 
pe 'nălţimile acele 
unde-Ţi stă Fiinţa! 

Dumnezeule, Părinte, 
da-mi dorinţă vie, 
să mă pot ruga fierbinte, 
cu credinţă, Ţie! 
Şi prin firul rugăciunii 
să cobori în mine, 
/: taina veşnic-a luminii, 
care este-n Tine!:/ 


